सरकारी नौकरी का झांसा देकर युवकों से कर रहे ठगी
उम्मीदवारों को दिए गए ये कागजात
इस तरह समझें ठगों के मायाजाल को...
ठगोंका गिरोह युवा बेरोजगारों को ठगने के लिए तरह-तरह के हथकंडे अपना रहे हैं। अब उन्होंने प्रधानमंत्री कौशल विकास योजना (पीएमकेवीवाई) के तहत नौकरी देने के नाम पर गोरखधंधा शुरू किया है। अखबारों में विज्ञापन देकर और अन्य माध्यमों से युवाओं को सरकारी कॉल सेंटर में नौकरी दिलाने के नाम पर आवेदन मंगवाए जाते हैं। फिर पंजीयन शुल्क और किट के लिए उनसे हजारों रुपए वसूले जाते हैं। शहर के दर्जनों युवक इस झांसे में फंस चुके हैं। उनसे नौकरी के नाम पर 14 से 18 हजार रुपए ठगे जा चुके हैं। ठगों की बढ़ती मांग से उन्हें पता चला कि वे ठगी का शिकार हो गए हैं। धनबाद की भी एक संस्था जैविक खाद फैक्ट्री में नौकरी देने के नाम पर युवाओं को ठग रही है।
ठगी का शिकार हुए युवाओं ने बताया कि उनसे एसबीआई के जिस खाते में पैसे जमा करने को कहा जाता है, उसका नंबर 35252196154है।विज्ञापन और ऑफर लेटर में संस्थान का नाम प्रधानमंत्री कौशल विकास योजना बताया जाता है, जबकि बैंक खाता प्रधान मिशन कौशल विकास योजना के नाम से है। इसका संक्षेप भी पीएमकेवीवाई ही होता है। ऐसे में बेरोजगार झांसे में जाते हैं और ठगी का शिकार हो जाते हैं।
इधर, जैविक खाद फैक्ट्री में भी नौकरी का झांसा: जैविकखाद कारखाने में नौकरी देने के नाम पर भी ठगी जाती है। देवघर के सुधाकर यादव इसके चंगुल में फंसने से बचे। उन्होंने बताया कि उनके एक दोस्त ने इस कंपनी में 12 हजार की नौकरी दिलाने के नाम पर उन्हें धनबाद बुलाया था। दफ्तर में उनसे 15 हजार रुपए मांगे गए।
समय रहते सतर्क हो जाने से बच गए: सिजुआके भेलाटांड़ निवासी सुनील कुमार चौहान को उनके मोबाइल फोन पर पीएम कौशल विकास योजना के तहत संचालित कॉल सेंटर में नौकरी का ऑफर दिया गया। सुनील ने बताया कि उन्होंने फिर से संस्थान की वेबसाइट खंगाली, तो उस पर निगम पाठक की शिकायत दिखी। उनसे संपर्क करने पर ठगी का पता चला। मैं सतर्क हो गया और ठगी से बच गया।
14.6 हजार रुपए गंवाने के बाद हुआ ठगी का अहसास
ठगीका शिकार बरेली निवासी निगम पाठक ने अखबारों में विज्ञापन देखकर उसमें दिए गए फोन नंबर पर कॉल किया। उन्हें अपनी सारी जानकारी एसएमएस से भेजने को कहा गया। जानकारी भेजने के 8 दिन बाद एक ऑफर लेटर मिला। उसमें 1900 रुपए पंजीयन शुल्क और 12700 रुपए किट शुल्क मांगा गया। साथ ही लैपटॉप, मोबाइल फोन और कॉल सेंटर की जानकारी भेजने का भरोसा दिया गया। उन्होंने 14,600 रुपए भेज दिए। उन्हें लैपटॉप, फोन तो नहीं ही मिले, उल्टे और 9500 रुपए मांगे गए। इसके बाद निगम को संदेह हुआ। उन्होंने पता लगाया, तो वैसी कोई संस्था नहीं मिली।
उम्मीदवारों को दिए गए आॅफर लेटर और रसीद।
ऐसा जॉब प्रोफाइल
ऑफरलेटर में कहा जाता है कि चयन ग्राहक सेवा प्रतिनिधि पद पर सरकारी कॉल सेंटर में नौकरी दी जा रही है। 62 साल की उम्र में रिटायर होंगे। मासिक वेतन के साथ 10 फीसदी वार्षिक बढ़ोतरी, प्रोन्नति दी जाएगी। योग्यता परिश्रम के बल पर उच्च पद प्राप्त करने का मौका मिलेगा। कॉल सेंटर में आने वाले फोन कॉल्स अटेंड करने होंगे। विभिन्न भाषाओं में आम लोगों को प्रधानमंत्री कौशल विकास योजना के बारे में जानकारी देनी है।
गिनाईजाती हैं सुविधाएं
विज्ञापनोंमें बताया जाता है कि उम्मीदवारों को केंद्र और राज्य सरकार की ओर से नौकरी दी जाएगी। मासिक वेतन के अलावा नि:शुल्क प्रशिक्षण, वर्दी, जूता, 850 रुपए प्रतिमाह आवास भत्ता, खाना और अन्य सुविधाएं, 8 लाख रुपए तक का बीमा, मोबाइल और लैपटॉप, 12 नि:शुल्क छुट्टियां (सामान्य छुट्टियों के अतिरिक्त), 25 वर्ष से कम उम्र की युवतियों को सिक्युरिटी राशि में 1500 रुपए की छूट देने का झांसा दिया जाता है।
ऐसीहोती हैं शर्तें
आयु18 से 41 वर्ष के बीच। शैक्षणिक और पहचान के कागजात होने चाहिए। बेरोजगारी भत्ता जैसे सरकारी लाभ मिलते हों। आपराधिक पृष्ठभूमि या किसी मुकदमे में नाम हो। शारीरिक या मानसिक विसंगति हो। प्रतिदिन 150 से 200 फोन कॉल सुनने की क्षमता रखता हो। बीड़ी, सिगरेट, तंबाकू, शराब आदि का सेवन ड्यूटी पर करे। ड्यूटी में निजी फोन, मोबाइल, पेजर, आईपैड, लैपटॉप का इस्तेमाल करे आदि।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva